જામનગર તા. ૧૬ઃ સૌરાષ્ટ્ર પાટીદાર પટેલ સમાજ દ્વારા જીવનસાથી પસંદગી મેળાનું આયોજન કરવામાં આવ્યું છે. સમગ્ર ગુજરાતમાં વસતા અને ભાવનગર જિલ્લાના વતની હોય તેવા પટેલ સમાજના લગ્નોત્સુક યુવક-યુવતીઓએ તેમનો કલર ફોટો અને બાયોડેટા ટપાલ અથવા કુરિયરથી તા. ૩૦ સુધીમાં 'વંદે માતરમ્' બંગલો, યુનિવર્સિટી મેઈન રોડ, પંચાયતનગર ચોક, ચંદ્રમૌલી મંદિર પાછળ, રાજકોટમાં પહોંચાડવાનો રહેશે. પસંદગી મેળામાં ઓછા તથા વધુ અભ્યાસ કરનાર, અપરિણીત, રિમેરેજ અને દિવ્યાંગો પણ ભાગ લઈ શકશે. આ અંગે વધુ વિગત મેળવવા મો. ૯૭ર૭૩ ૭પ૩૬૧ નો સંપર્ક કરવો.